เมื่อวันที่ 28 กุมภาพันธ์ 2566 เวลา 14.00 น. เจ้าหน้าที่ฝ่ายสิ่งแวดล้อมฯ สำนักงานเขตบางพลัด ได้ตรวจติดตามการแก้ไขปัญหาเรื่องเสียงดังจากการประกอบการตามที่ถูกร้องเรียน ขณะตรวจสอบสถานประกอบการเปิดบริการตามปกติ และยังคงมีเสียงดังจากเครื่องจักรอยู่ จึงได้สอบถามพนักงานที่กำลังปฏิบัติงาน ทราบว่า ทางเจ้าของกิจการ กำลังปรับปรุงห้อง เพื่อที่จะทำการเคลื่อนย้ายเครื่องจักรที่ก่อให้เกิดเสียงดังนี้ ไปไว้ในห้องที่มีมาตรการป้องกันเสียงได้ แต่ต้องใช้เวลาสักระยะ ทั้งนี้ เจ้าหน้าที่ได้ทำการตรวจวัดเสียง โดยใช้เครื่องวัดเสียงที่ได้มาตรฐาน ยี่ห้อ SOLO รุ่น FUSION SLM-FSN 1002000 มาตรฐาน IEC 61672 หมายเลขเครื่อง 12398 เพื่อตรวจวัดเสียงในระดับที่ยอมให้ลูกจ้างรับได้เฉลี่ยตลอดระยะเวลาการทำงานในแต่ละวัน โดยวัดในแหล่งกำเนิดเสียง กรณี เสียงเกิดขึ้นต่อเนื่องตั้งแต่ 1 ชั่วโมงขึ้นไป โดยทำการติดตั้งเครื่องวัดเสียงห่างจากตัวเครื่องจักร 1 เมตร ได้ผลการตรวจวัด 94 เดซิเบลเอ เมื่อนำมาคำนวณที่ระดับเสียง 8 ชั่วโมงการทำงานได้ผล 93.6 เดซิเบลเอ ซึ่งสรุปผลการตรวจวัดเสียงได้ว่า ไม่เป็นเสียงที่ยอมรับได้ 8 ชั่วโมงการทำงาน เนื่องจากตามประกาศกรมสวัสดิการและคุ้มครองแรงงาน เรื่อง มาตรฐานระดับเสียงที่ยอมให้ลูกจ้างได้รับเฉลี่ยตลอดระยะเวลาการทำงานในแต่ละวัน ต้องไม่เกิน 85 เดซิเบลเอ ใน 8 ชั่วโมงการทำงาน เจ้าหน้าที่จึงได้แนะนำให้ลดระยะเวลาการทำงานหรือปรับปรุงการทำงานของเครื่องจักรให้มีระดับเสียงการทำงานลดลง
มีโรงงานผลิตพระเครื่องอยู่ในเขตชุมชน หน้าอาคารมีป้ายติดเขียนว่า อาคารรอบๆเป็นอาคารชุดตึกแถวและบ้านพักอยู่อาศัย   ส่งเสียงดังจากเครื่องทุกวันจากเครื่องปั๊มพระ ไม่มีการควบคุบเสียงหรือมลพิษให้ออกจากอาคารเปิดประตูไว้ตลอดเวลาที่ทำการ ปล่อยควันผิษออกสู่พื้นที่สาธารณะอย่าง เริ่มตั้งเเต่8โมงครึ่งเป็นต้นไป ป้ายหน้าอาคารเขียนว่าสถานผลิตยาแผนโบราณ แต่จริงๆผลิตพระเครื่อง
ช่วยอัพเดทหน่อย